Document ID: 32004R0057

Padomes Regula (EK) Nr. 57/2004
(2003. gada 27. oktobris),
ar kuru groza Komisijas Lēmumu 2002/602/EOTK par dažu Krievijas Federācijas tērauda izstrādājumu importa ierobežojumu pārvaldīšanu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu,
ņemot vērā Komisijas priekšlikumu,
tā kā:
(1) Partnerības un sadarbības līgums par partnerības izveidi starp Eiropas Kopienām un to dalībvalstīm, no vienas puses, un Krievijas Federāciju, no otras puses [1], stājās spēkā 1997. gada 1. decembrī.
(2) Partnerības un sadarbības līguma 21. pants paredz, ka Eiropas Ogļu un tērauda kopienas (turpmāk "EOTK") ražojumu tirdzniecību regulē III sadaļa, izņemot tā 15. pantu, kā arī nolīguma noteikumi.
(3) 2002. gada 9. jūlijā EOTK un Krievijas Federācijas valdība noslēdza šādu nolīgumu par dažu tērauda izstrādājumu tirdzniecību [2], kas EOTK vārdā ir apstiprināts ar Komisijas Lēmumu 2002/603/EOTK [3].
(4) EOTK dibināšanas līguma termiņš beidzās 2002. gada 23. jūlijā. Saskaņā ar 10. panta 2. punktu nolīgumā par dažu tērauda izstrādājumu tirdzniecību Puses vienojās, ka tas ir jāpagarina un ka visas tiesības un pienākumi ir jāsaglabā pēc minētās izbeigšanās.
(5) Krievijas Federācijas valdība saskaņā ar nolīguma 3. panta 3. punktu ir pieprasījusi pārgrāmatot dažus daudzuma ierobežojumu apjomus, kas nav izmantoti 2002. gadā; atļautais pārgrāmatojums katrai ražojumu grupai ir šāds: 2186980 kg - SA1, 10802830 kg - SA1a, 4200000 kg - SA2, 2505046 kg - SA3, 0 - SA4, 272850 kg - SB1, 4200000 - SB2 un 11550000 - SB3 kg.
(6) Saskaņā ar nolīguma 3. panta 4. punktu Krievijas Federācijas valdība ir pieprasījusi 4000 tonnu no SB2 ražojumu grupas un 6000 tonnu no SB3 ražojumu grupas pārnest uz SA1a ražojumu grupu.
(7) Puses atbilstoši iepriekš minētā nolīguma 2. saskaņotajam protokolam konsultējās un secināja, ka Līgumā minēto ražojumu klāsts ir jāpaplašina, iekļaujot arī ražojumu grupas SA5 un SA6 un par šādu paplašinājumu noslēdzot jaunu nolīgumu, ar kuru groza iepriekšējo nolīgumu.
(8) Kopiena apstiprināja jaunā nolīguma noslēgšanu, kas stājās spēkā tā parakstīšanas dienā [4].
(9) Komisijas Lēmums 2002/602EOTK par dažu Krievijas Federācijas tērauda izstrādājumu importa ierobežojumu pārvaldīšanu [5] ir attiecīgi jāgroza, lai ņemtu vērā pieprasījumu par pārgrāmatošanu, pieprasījumu par pārnešanu un jauno nolīgumu,
IR PIEŅĒMUSI ŠO REGULU.
1. pants
Lēmumu 2002/602/EOTK groza šādi:
1. Lēmuma I pielikumu aizstāj ar šīs regulas I pielikuma tekstu.
2. Lēmuma IV pielikumu aizstāj ar šīs regulas II pielikuma tekstu.
2. pants
Lai Kopienā importētu preces, kuras pieskaitāmas SA5 un SA6 ražojumu grupai un kurām pievieno uzraudzības dokumentu [6], kas izdots pirms šīs regulas spēkā stāšanās dienas, nav vajadzīga Komisijas Lēmumā 2002/602/EOTK, galvenokārt tās 2. pantā, minētā importa atļauja.
3. pants
SA5 un SA6 ražojumu grupā minētie ražojumi, kuri noteikti I pielikumā, kuru izcelsme ir Krievijas Federācijā un kurus importē Kopienā no 2003. gada 1. janvāra, ieskaita attiecīgajos daudzuma ierobežojumos, kas 2003. gadam noteikti II pielikumā.
4. pants
Šī regula stājas spēkā desmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2003. gada 27. oktobrī

Labels: 18
3
1